Държавен вестник, бр. 48, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  48
по смисъла на чл. 86б от Закона за здравето, 
един представител от организация на хората 
с увреждания, който е член на Националния 
съвет за интеграция на хората с увреждания, 
един представител на организация за хората 
с увреждания, който е член на Националния 
съвет за интеграция на хората с увреждания, 
и по един представител на Министерството 
на здравеопазването, на Министерството на 
труда и социалната политика, на Национална­
та здравноосигурителна каса, на Българския 
лекарски съюз, на Българския зъболекарски 
съюз, на Българския фармацевтичен съюз и 
на Българската асоциация на професионали­
стите по здравни грижи.
(2) Поименният състав на обществения 
съвет се определя със заповед на министъ­
ра на здравеопазването по предложение на 
управителните органи/ръководителите на 
съответните организации, министерства и 
ведомства по ал. 1.
Чл. 5. (1) Общественият съвет избира 
председател и секретар на съвета.
(2) Председателят на обществения съвет 
се избира между представителите на пред­
ставителните организации за защита правата 
на пациентите.  
(3) Секретарят на обществения съвет се 
избира извън квотата на представителите на 
представителните организации за защита на 
правата на пациентите.
Чл. 6. (1) Председателят на обществения 
съвет: 
1. представлява съвета пред всички органи 
и организации;
2. свиква и ръководи заседанията му;
3. утвърждава проекта на дневен ред за 
заседанията въз основа на внесените пред­
ложения по редa на чл. 9.
(2) В отсъствие на председателя неговите 
функции се изпълняват от секретаря на съвета.
Чл. 7. Секретарят на обществения съвет:
1. организира провеждането на заседанията 
на съвета;
2. координира изпълнението на взетите 
решения от съвета;
3. изготвя протоколите от заседанията на 
съвета;
4. води регистър на протоколите от засе­
данията на съвета;
5. приема и регистрира постъпващата до­
кументация, свързана с работата на съвета; 
6. организира изпращането на материалите 
за заседанията на съвета до неговите членове 
на хартиен носител и/или по електронна поща;
7. организира съхранението на архива на 
съвета.
Раздел IV
Организация на дейността
Чл. 8. (1) Общественият съвет провежда 
редовни заседания най-малко веднъж на три 
месеца по предварително обявен проект на 
дневен ред.
(2) Извънредни заседания могат да се свик­
ват от председателя по писмено искане на 1/3 
от членовете на съвета или от министъра на 
здравеопазването.
Чл. 9. (1) Всеки член на обществения съвет 
и министърът на здравеопазването могат да 
правят предложения за включване на въпроси 
в дневния ред не по-рано от 7 работни дни 
преди съответното заседание на съвета.
(2) Проектът на дневен ред за заседанията 
на обществения съвет  се утвърждава от пред­
седателя въз основа на внесените предложения. 
(3) Окончателният дневен ред се приема 
чрез гласуване при започване на заседание­
то на съвета. По отделни точки от приетия 
дневен ред могат да се приемат и специфични 
правила за работа по тях.
(4) Материали за заседанията на общест­
вения съвет се предоставят на секретаря на 
хартиен носител и/или по електронна поща 
не по-рано от 5 работни дни преди датата на 
заседанието. При провеждане на извънредни 
заседания материалите се предоставят до­
пълнително в рамките на един работен ден.
Чл. 10. (1) Членовете на обществения съвет 
се уведомяват от секретаря за мястото, деня, 
часа и проекта на дневен ред на заседанието 
най-малко 4 работни дни преди заседанието. 
Поканата се придружава с всички материали 
по проекта на дневен ред на хартиен носител 
и/или по електронна поща.
(2) Членовете на обществения съвет уве­
домят своевременно секретаря за невъзмож­
ността си да участват в насроченото заседание.
Чл. 11. (1) Участието в заседанията на 
обществения съвет е лично. 
(2) При невъзможност на членовете на съве­
та да присъстват на заседание те могат да бъдат 
замествани от лица, които са упълномощени 
от управителните органи/ръководителите на 
съответните организации, министерства и 
ведомства по чл. 4, ал. 1.
(3) Извън случаите по ал. 2 членовете на 
обществения съвет могат да изразят писмено 
становище по всяка точка от проекта на дневен 
ред на заседание, на което не присъстват, като 
представеното становище се предоставя на 
вниманието на останалите членове на съвета. 
Чл. 12. (1) Заседанията на обществения 
съвет са редовни, ако присъстват повече от 
половината от неговите членове. При липса 
на кворум се свиква ново заседание.